Lars Løkke Rasmussen (V), 2004-05-05:
Jeg ville ikke føle mig helt tryg ved det, for uanset hvad jeg siger, drages der jo bare nogle konklusioner, som slet ikke har nogen sammenhæng med det, jeg har sagt.
Nu rejser fru Line Barfod sig op og vil jo nærmest i retsbogen have skrevet ind, at den afhørte har hermed bekræftet at have en skummel plan om at privatisere både det ene og det andet.
Det var jo overhovedet ikke det, jeg sagde, tværtimod.
Jeg sagde jo faktisk næsten det modsatte, nemlig at vi ønsker, at der skal være et frit valg, og hvis det offentlige laver hjemmehjælp med den højeste grad af kvalitet, så bliver der jo aldrig en eneste privat hjemmehjælpstime, fordi de ældre vil vælge det offentlige, men tilbuddet skal være der.
Det var det, jeg sagde.
Med hensyn til vitaliseringen af kommunestyret kan man jo overveje, hvor meget man skal sige her, for det vil sikkert også blive fordrejet, men altså ganske kort i stikord handler det jo om, at kommunerne får det samlede myndighedsansvar for de borgere, der bor i kommunerne.
De steder, hvor det at løse en opgave meningsfuldt i dag kræver, at man både griber ned i den kommunale og den amtskommunale værktøjskasse, bliver det nu entydigt, at det kun er den kommunale.
Kommunerne får et større ansvar på kulturområdet, på planområdet, et større ansvar for at drive egnens udvikling frem, kort sagt bliver det mere spændende at være kommunalpolitiker, der kommer langt mere indhold i det.
Der kommer også den robusthed, jeg talte om før, som skal til, for at man kan løse opgaverne af en sådan høj kvalitet, at Folketingets interesse i pludselig meget nidkært at dykke ned i det og stille en masse formkrav, i hvert fald vil tage af i forhold til den situation, hvor vi kører videre med den kommunestruktur og den opgavefordeling, vi har i dag, hvor jeg tror, at de fleste kommunalpolitikere har en oplevelse af, at de bliver stadig mere regel- og detailstyret fra Christiansborg.
Hermed sluttede forespørgslen.
Jeg må sige, at det er en noget særegen oplevelse at blive krydsforhørt af fru Line Barfod, og jeg håber aldrig, at jeg kommer ud for det i forhold til fru Line Barfods mere professionelle hverv.
Jeg ville ikke føle mig helt tryg ved det, for uanset hvad jeg siger, drages der jo bare nogle konklusioner, som slet ikke har nogen sammenhæng med det, jeg har sagt.
Nu rejser fru Line Barfod sig op og vil jo nærmest i retsbogen have skrevet ind, at den afhørte hermed har bekræftet at have en skummel plan om at privatisere både det ene og det andet.
Det var jo overhovedet ikke det, jeg sagde, tværtimod.
Jeg sagde jo faktisk næsten det modsatte, nemlig at vi ønsker, at der skal være et frit valg, og hvis det offentlige laver hjemmehjælp med den højeste grad af kvalitet, så bliver der jo aldrig en eneste privat hjemmehjælpstime, fordi de ældre vil vælge det offentlige, men tilbuddet skal være der.
Det var det, jeg sagde.
Med hensyn til vitaliseringen af kommunestyret kan man jo overveje, hvor meget man skal sige her, for det vil sikkert også blive fordrejet, men altså ganske kort i stikord handler det om, at kommunerne får det samlede myndighedsansvar for de borgere, der bor i kommunerne.
De steder, hvor det at løse en opgave meningsfuldt i dag kræver, at man både griber ned i den kommunale og den amtskommunale værktøjskasse, bliver det nu entydigt, at det kun er den kommunale.
Kommunerne får et større ansvar på kulturområdet, på planområdet, et større ansvar for at drive egnens udvikling frem, kort sagt bliver det mere spændende at være kommunalpolitiker, der kommer langt mere indhold i det.
Der kommer også den robusthed, jeg talte om før, som skal til, for at man kan løse opgaverne med en sådan høj kvalitet, at Folketingets interesse i pludselig meget nidkært at dykke ned i det og stille en masse formkrav, i hvert fald vil tage af i forhold til den situation, hvor vi kører videre med den kommunestruktur og den opgavefordeling, vi har i dag, hvor jeg tror, at de fleste kommunalpolitikere har en oplevelse af, at de bliver stadig mere regel- og detailstyret fra Christiansborg.